Harald Jensen (brennevinsfabrikant)

**Harald Wilhelm Jensen** (1837–1914) var en dansk brennevinsbrenner, maler, naturlege og legatstifter.

## Maler og kunstmaler
Han var sønn av leietjener, senere høker, particulier Christopher Jensen (1804–1871) og Ane Kirstine Aagesdatter (1801–1857). Faren var brennevinsbrenner i København. Harald Jensen ble malerlærling da han var fjorten år gamme, og da han det ble oppdaget at han hadde kunstneriske evner, fikk han etter endt læretid plass på Kunstakademiet hvor han vant den lille sølvmedaljen i 1859. Bildene hans ble flere ganger valgt ut til å delta på Charlottenborg Forårutstilling. Faren var dog ikke begeistret for sønnens kunstneriske ambisjoner, og han satte som betingelse for at støtte sønnen økonomisk, at sønnen skulle vinne den Neuhausenske Premie, som i 1861 var utlovet til "et folkelivbillede med dansk motiv". Harald Jensen sendte inn til konkurransen et stort maleri fra Dyrehaven inspirert av Emil Aarestrups dikt om skogen, men vant ikke premien.

## Brennevinsbrenner og mesén
Da han ikke hadde oppfylt sin fars vilkår, tok kunstnerkarrieren hans slutt. Han overtok i stedet sitt fars brenneri i Aalborg i 1862, og det skulle vise seg at denne virksomheten hadde han anlegg for: han skapte sin egen akevitt, som i en årrekke var en skarp konkurrent til De danske Spritfabrikkenes produkter. I 1883 solgte han såvel akevittoppskrift som spritbrenneriet til Spritfabrikkene for nærmere en halv million kroner. Jensen var en av Aalborgs ledende borgere; han satt i bestyrelsen for Landbosparekassen og var formann for Aalborg Kunstmuseum til sin død. Han var dessuten initiativtager til den nye museumsbygningen i Algade, der både kunstmuseet og byens historiske museum flyttet inn da bygget stod ferdig.

Harald Jensen giftet seg 16. juli 1868 i Vor Frue Kirke med Emilie Hansen (født 2. desember 1836 i København, død 15. august 1912 i Aalborg), som var datter av vertshusholder, senere bud og fyrbøter ved universitetet Christian Hansen (1800-1884) og Else Kirstine Hansen (1795-1862). Harald og Emilie Jensen var et gjestfritt vertspar for mange kunstnere, som kom på besøk i villaen Haraldslund. Ikke minst Bjørnstjerne Bjørnson var ofte gjest hos ekteparet Jensen, og Harald Jensens datter Tekla ble – meget mot hans vilje – gift med Bjørnsons sønn Erling Bjørnson. Jensen var svært interessert i litteratur, og samlet seg et stort bibliotek som han testamenterte til Aalborg kommune. Biblioteket og dets originale inventar er flyttet til Aalborg Historiske Museum, der det i dag er utstilt som et typisk eksempel på et dansk privatbibliotek fra 1800-tallets siste halvdel.

Jensen ble etter hvert svært eksentrisk; blant annet opptrådte han som "klok mann", dvs. naturlege, uten legelisens, og dette ble han bøtlagt for. De siste årene av sine liv tilbragte ekteparet Jensen i den store villaen i ensomhet. Om vinteren sto Jensen i en av de store stuene med varme klær og ullvotter på hendene, kun oppfylt av sin yndlingsbeskjeftigelse, maleriet.

Han ble begravet på Allmenn Kirkegård i Aalborg.

På Aalborg Historiske Museum finnes en byste av Harald Jensen utført av Edvard Harald Bentzen i 1901. I 1905 ble han fotografert av Holger Damgaard.

## Referanser


## Eksterne lenker
* Harald Jensen på gravsted.dk 
*